Eimear Quinn
Eimear Quinn (iiri Eimear Ní Chuinn, sündinud 18. detsembril 1972) on iiri laulja. 1995. aastal sai ta iiri vokaalansambli Anúna liikmeks. Eimear Quinn osales 1996. aasta Eurovisiooni lauluvõistlusel lauluga "The Voice" ja Iirimaa võitis võistluse. 2005. aastal esines ta Eurovisiooni 50. aastapäeva kontserdil. 2006. aasta Eurovisiooni lauluvõistlusel teadustas ta Iirimaa punkte. Ta abiellus Noel Curraniga, kes oli 1997. aasta Eurovisiooni lauluvõistluse produtsent.